Kombîyayîşê Washingtonî de wezîrê Karê Teberî yê DYA, Brîtanyaya Girde, Almanya, Fransa, Suûdî Erebistan, Misir û Urdunî hadre bîyî.
Eşkerayîya ke dimayê kombîyayîşî de amî dayene de şerê mîyanênî yê Sûrîye tede ame ercnayene û nê ameyî vatene: “Sûrîye de çareserîya leşkerîya çina, alternatîfê çareserîya sîyasîye zî çino.” Eşkerayîye de ame vatene ke seba ke şero mîyanên ê Sûrîye biqedîyo, lazimî bi dîplomasîye esta. Êyê ke wazenê bi rayîrê leşkerî çareserî biyarê û kewtê mîyanê têgêrayîşanê bêhuzûrkerdişê herême, ameyî hîşyarkerdene ke tena ê şerî hîna kenê xurt.
Eşkerayîye de ame vatene ke do paştî bide ‘cehdanê’ temsîlkaro taybet ê NY’yî yê Sûrîye Geîr Pedersenî.
